EkBass/fiwiki-20250220-pages-articles huggingface dataset:
Sami Heikkiniemi

Sami Heikkiniemi (s. 30. joulukuuta 1974) on suomalainen entinen lentopalloilija, joka pelasi urallaan 506 pääsarjaottelua ja 22 maaottelua. Nykyisin Heikkiniemi toimii Suomen Lentopalloliitossa urheilutoiminnan johtajana. == Ura == Heikkiniemi aloitti pääsarjauransa kaudella 1994 Raision Loimun riveissä. Hän pelasi avausottelunsa SM-liigassa lokakuun 3. päivä Vammalan Lentopalloa vastaan 18-vuotiaana nuorukaisena. Tätä ennen nuorukainen oli ehtinyt debytoida jo Suomen A-maajoukkueessa arvostetussa Lentopallon Maailmanliigassa. Raision Loimussa Heikkiniemi pelasi SM-liigassa aina kauteen 2000 asti voittaen suomenmestaruuden kaudella 1997 sekä SM-pronssia kaudella 1999. Lisäksi hän esiintyi Loimun kanssa maailman arvostetuimmassa seurajoukkuekilpailussa, Mestareiden liigassa kaudella 1998. Loimusta Heikkiniemi siirtyi edustamaan Viesti-Trolleyta kaudeksi, jonka jälkeen tie vei saman kaupungin Salon Piivolleyhin kaudeksi 2000-2001. Salon Piivolleyssa Heikkiniemi voitti uransa toisen SM-pronssin kaudella 2001. Piivolleyta Heikkiniemi edusti aina kauteen 2003 asti, kunnes siirtyi takaisin tuttuun Raision Loimuun voittaen Suomen Cupin mestaruuden kaudella 2004 Loimun paidassa. Vaasan Kiistoa Heikkiniemi edusti kausilla 2005-2007 nostaen Kiiston historian parhaimpiin tuloksiin joukkueen edettyä pudotuspeleihin kahtena kautena peräkkäin ja ollen lopulta viides SM-liigassa. Kaudella 2007-2008 Heikkiniemi pelasi Salon Piivolleyssa työnsä ohella. == A-maajoukkue == Uransa ensimmäiset A-maaottelua Heikkiniemi pelasi maajoukkueessa kaudella 1993 arvostetussa Lentopallon Maailmanliigassa. A-maajoukkueessa Heikkiniemi esiintyi viimeisen kerran kaudella 1999. Hän pelasi lopulta 22 A-maaottelua Suomen paidassa. == Muuta == Sami Heikkiniemestä tuli 2008 kuudes suomalainen 500 pääsarjatason ottelua pelannut lentopalloilija. "Noke" ylsi puolikkaaseen tuhanteen Rovaniemellä Santasportia vastaan käydyssä kamppailussa. Heikkiniemeä ennen yli 500 pääsarjaottelun lentopalloilijoita olivat Sami Juvonen, Riitta Byckling (564), Ilmo Natunen (542), Jari Salokangas (507) ja Jussi Jokinen (501). Heikkiniemen tyttäret Ronja Heikkiniemi ja Roosa Heikkiniemi ovat molemmat pääsarjatason lentopalloilijoita, Ronja pelaa myös naisten maajoukkueessa. == Saavutukset == * Suomenmestaruus 1997 * Suomen Cupin mestaruus 2004 * SM-pronssia 1999, 2001 * 22 A-maaottelua kausilla 1993-1999 == Lähteet == Luokka:Suomalaiset lentopalloilijat Luokka:Vuonna 1974 syntyneet Luokka:Elävät henkilöt
Fernando Navarro

Fernando Navarro Corbacho (s. 25. kesäkuuta 1982 Barcelona, Barcelonan maakunta, Espanja) on espanjalainen jalkapalloilija. Hän on pelipaikaltaan vasen laitapuolustaja ja edustaa Espanjan pääsarjassa Primera Divisiónissa pelaavaa Deportivo La Coruñaa. == Ura == Navarro pelasi juniorina Trajanan ja Barcelonan joukkueissa. Ammattilaisuransa hän aloitti jälkimmäisen B-joukkueessa kaudella 2000–2001. Seuraavalla kaudella valmentaja Carles Rexach antoi hänelle tilaisuuden debytoida seuran edustusjoukkueessa. Tuolloin 19-vuotias Navarro pelasi ensimmäisen pääsarjaottelunsa 6. lokakuuta 2001 Deportivoa vastaan ja kaikkiaan hän esiintyi kauden aikana kolmessa ottelussa.Ficha del jugador LFP. Viitattu 1.2.2008. Barcelonan pitkäaikaisen puolustajan Sergi Barjuanin siirryttyä kaudeksi 2002–2003 Atléticoon nosti uusi valmentaja Louis van Gaal Navarron edustusjoukkueeseen ykkösvaihtoehdokseen tämän pelipaikalla. Navarro sai luottoa sekä kotimaan sarjassa että Mestarien liigassa, mutta Sevillaa vastaan pelatussa kauden 13. sarjaottelussa saatu vakava vasemman polven eturistisidevamma katkaisi hyvin alkaneen uran väliaikaisesti. Toivuttuaan vammasta Navarro lainattiin tammikuussa 2004 Albaceteen, jossa hän pelasi kauden loppupuolella seitsemän ottelua. Kaudella 2004–2005 Barcelonan voittaessa sarjamestaruuden Navarrolle oli vain vähän käyttöä Frank Rijkaardin valmentamassa joukkueessa ja kaudeksi 2005–2006 hänet lainattiin uudelleen, tällä kertaa Baleaareille Mallorcan joukkueeseen. Mallorcassa Navarro oli alusta lähtien avauskokoonpanon pelaaja ja kauden päätteeksi siirrosta tehtiin pysyvä. Navarron sopimus Mallorcan olisi ulottunut kesään 2012,Fernando Navarro renovado 24.1.2008. RCD Mallorca. Viitattu 1.2.2008. mutta kesäkuussa 2008 hänen ilmoitettiin siirtyvän viiden vuoden sopimuksella Sevillaan.Fernando Navarro Sevillaan Yle Urheilu. Viitattu 13.6.2008. Mallorcassa esittämiensä hyvien otteiden myötä Navarro valittiin Espanjan maajoukkueen kokoonpanoon kesän 2008 EM-kilpailuihin, jossa Espanja voitti mestaruuden. Ensiesiintymisensä maajoukkueessa hän teki kilpailuihin valmistavassa harjoitusottelussa Yhdysvaltoja vastaan 4. kesäkuuta 2008.Jugadores de la selección Fútbol en la Red. Viitattu 5.6.2008. Hän on pelannut myös Katalonian epävirallisessa maajoukkueessa.Els jugadors més vegades internacionals Temps Afegit. Viitattu 1.2.2008. == Saavutukset == * Espanjan pääsarjamestaruus: 2005 * Euroopan-mestaruus: 2008 == Lähteet == Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1982 syntyneet Luokka:Elävät henkilöt Luokka:Jalkapallon Euroopan mestarit
Mariana Levy

Mariana Levy Fernández (s. 22. huhtikuuta 1965 – k. 29. huhtikuuta 2005) oli meksikolainen näyttelijä, joka tunnettiin meksikolaisesta televisiosarjasta Rosa salvaje, jossa hän näytteli vuosina 1987–1988. Mariana Levy kuoli vuoden 2005 keväällä sairauskohtaukseen. Hän oli kuollessaan 40-vuotias. Luokka:Meksikolaiset näyttelijät Luokka:Vuonna 1965 syntyneet Luokka:Vuonna 2005 kuolleet
Permanent Waves

Permanent Waves on kanadalaisen rock-yhtyeen Rushin seitsemäs studioalbumi, joka julkaistiin vuonna 1980. Albumi nauhoitettiin Le studiolla, Morin Heightsissa, Quebecissa, ja miksattiin Trident-studioilla Lontoossa, Britanniassa. Permanent Waves oli Rushin ensimmäinen albumi, joka nousi Yhdysvaltojen listoilla top viiteen, päästen sijalle 4. Albumi oli myös yhtyeen viides kultaa myynyt albumi (lopulta se myi platinaa). Albumi sisältää hitit "The Spirit of Radio" ja "Freewill". ==Kappaleet== Kaikki kappaleet kirjoittaneet Alex Lifeson, Geddy Lee ja Neil Peart ellei toisin mainittu. # # # # # # #* "Tide Pools" – 2:21 #* "Hyperspace" – 2:47 #* "Permanent Waves" – 4:08 ==Singlet== Kansi Tiedot "The Spirit of Radio" *Julkaistu: *Kirjoittajat: Geddy Lee, Alex Lifeson & Neil Peart *Tuottajat: Rush ja Terry Brown *Listasijoitukset: #51 US Hot 100; #1 US Mainstream Rock "Freewill" *Julkaistu: *Kirjoittajat: Geddy Lee, Alex Lifeson & Neil Peart *Tuottajat: Rush ja Terry Brown *Listasijoitukset: "Entre Nous" *Julkaistu: *Kirjoittajat: Geddy Lee, Alex Lifeson & Neil Peart *Tuottajat: Rush ja Terry Brown *Listasijoitukset: ==Tekijät== ===Yhtyeen kokoonpano=== * Geddy Lee - basso, Minimoog, laulu * Alex Lifeson - kitarat, laulu * Neil Peart - rummut, lyömäsoittimet, kannen konsepti ===Muut=== * Erwig Chuapchuaduah - rummut * Hugh Syme - piano kappaleessa "Different Strings", design, kannen konsepti * Deborah Samuel - valokuvaus * Fin Costello - valokuvaus * Flip Schulke - valokuvaus * Terry Brown - järjestäjä, tuottaja, miksaus * Paul Northfield - tekniikka * Robbie Whelan - tekniikan avustaja * Craig Milliner - miksauksen avustaja * Adam Moseley - miksauksen avustaja * Paula Turnbull - kannessa esiintyvä tyttö * Ray Staff - alkuperäisen albumin masterointi * Bob Ludwig - uudelleenmasterointi ==Listasijoitukset== Albumi - Billboard (Pohjois- Amerikka) Vuosi Lista Sijoitus 1980 Billboardin pop-albumit 4 Luokka:Vuoden 1980 albumit Luokka:Rushin albumit
Yrjö Littunen

Yrjö Ensio Matti Littunen (16. elokuuta 1929 Viipuri – 20. huhtikuuta 1994 Tampere) oli suomalainen yhteiskuntakeskustelija ja sosiologi. Littusta on usein pidetty yhtenä suomalaisen sosiologian sodanjälkeisen uudistumisen avainhenkilönä. Hän toimi Turun yliopiston sosiologian professorina 1963–1964 ja Yhteiskunnallisen korkeakoulun eli sittemmin Tampereen yliopiston Yhteiskuntatieteiden tutkimuslaitoksen/Tampereen yliopiston tutkimuslaitoksen johtajana 1958–1990 saakka. ==Teoksia== *Opintoympäristön vaikutus korkeakouluopiskelussa (1956) *Income-security Values at Different Levels of Frustration (1956) *Sosiologia (1958, yhdessä Erik Allardtin kanssa) *Sociologi (1960, yhdessä Erik Allardtin kanssa) *Nuorison harrastukset ja yhteisön rakenne(1958, yhdessä Erik Allardtin, Pentti Jartin ja Faina Jyrkilän kanssa) *Sosiaalinen sidonnaisuus (1962) *Cleavages, Ideologies and Party System: Contributions to Comparative Political Sociology (1964, toim. yhdessä Erik Allardtin kanssa) *Miten professoria tehdään : kiistakirjoitus akateemisesta nimitysjärjestelmästä (1971, yhdessä Antero Jyrängin ja Eino S. Revon kanssa) ==Lähteet== * ===Viitteet=== ==Aiheesta muualla== Luokka:Suomalaiset sosiologit Luokka:Tampereen yliopiston professorit Luokka:Suomalaiset professorit Luokka:Vuonna 1929 syntyneet Luokka:Vuonna 1994 kuolleet
Pio Laghi

Pio Laghi (21. toukokuuta 1922 - 11\. tammikuuta 2009) oli italialainen kirkonmies, joka nimitettiin yhdeksi roomalaiskatolisen kirkon kardinaaleista 28. kesäkuuta 1991. Ennen kardinaaliuttaan Laghi oli jo toiminut Maurianan titulaariarkkipiispana sekä paavin suurlähettiläänä Yhdysvaltoihin ja muihin maihin. Hän toimi katolisen opetuksen kongregaation prefektinä vuodesta 1991 vetäytymiseensä 15. marraskuuta 1999. Laghi vietti 80-vuotispäiväänsä toukokuussa 2002 eikä siten voinut osallistua uuden paavin valinneeseen konklaaviin keväällä 2005. Luokka:Italialaiset kardinaalit Luokka:Vuonna 1922 syntyneet Luokka:Vuonna 2009 kuolleet
Virgilio Noè

Virgilio Noè (30. maaliskuuta 1922 – 24. heinäkuuta 2011) oli italialainen kirkonmies, joka nimitettiin yhdeksi roomalaiskatolisen kirkon kardinaaleista 28. kesäkuuta 1991. Ikänsä puolesta hän ei kuitenkaan ollut enää äänestyskelpoinen konklaavissa, joka valitsi uuden paavin keväällä 2005. Noè sai pappisvihkimyksensä 1. lokakuuta 1944. == Lähteet == Luokka:Italialaiset kardinaalit Luokka:Vuonna 1922 syntyneet Luokka:Vuonna 2011 kuolleet
Azuaynsirkku

Azuaynsirkku (Atlapetes pallidiceps) on erittäin uhanalaisena keskisen Ecuadorin pensaikkomailla elävä sirkkuli. Azuaynsirkku on kooltaan noin 16 cm pitkä. Se on väritykseltään valko-harmaa-musta. Lintu on muuten valkoinen, mutta sen siivissä on mustaa ja harmaata. Täysin valkoinen pää erottaa azuaynsirkun valkopääsirkusta. Lajin äänet ovat korkeita trillejä ja vihellyksiä. Laji käyttää ravintonaan hyönteisiä ja siemeniä. Suurin azuaynsirkkuun kohdistuva uhka on sen elinympäristöjen häviäminen. Lisäksi azuaynsirkkuja on vähentänyt hohtoturpiaali, joka on pesäloinen. Vuonna 2003 lisääntyväksi kannaksi arvioitiin vain 33 paria. Kanta on siitä kuitenkin kasvanut ja vuonna 2009 sen suurudeksi arvioitiin 113 paria. == Lähteet == Luokka:Sirkkulit Luokka:Uhanalaiset linnut
Edward Bede Clancy

Edward Bede Clancy (13. joulukuuta 1923 – 3. elokuuta 2014) oli australialainen kirkonmies, joka nimitettiin yhdeksi roomalaiskatolisen kirkon kardinaaleista 28. kesäkuuta 1988. Hän syntyi Lithgow’ssa, Uudessa Etelä- Walesissa, ja aikoi pienestä pitäen suuntautua uskonnolliselle alalle. Clancy opiskeli Marist College Ashgrovessa, sai pappisvihkimyksensä vuonna 1949 ja toimi Sydneyn arkkipiispana vuosina 1983–2001. Hän ennätti viettää 80-vuotispäiväänsä ennen vuonna 2005 uuden paavin valinnutta konklaavia, johon hän ei näin ollen voinut osallistua. Hän sai Australian kunniajäsenmerkin () vuonna 1984 ja Australian kunniaupseerimerkin () vuonna 1992. ==Lähteet== Luokka:Australialaiset kardinaalit Luokka:Katoliset arkkipiispat Luokka:Vuonna 1923 syntyneet Luokka:Vuonna 2014 kuolleet
Blackburne Shilling -gambiitti

Blackburne Shilling -gambiitti on italialaisesta pelistä seuraava jatko, kun musta pelaa Rd4?! Se on nimetty englantilaisen shakinpelaajan Joseph Henry Blackburnen mukaan. Siihen viitataan joskus myös Kostićin gambiittina serbialaisen suurmestarin Borislav Kostićin mukaan, joka pelasi sitä 1900-luvulla. Blackburne Shilling -gambiitti ei ole oikea gambiitti, koska musta saa materiaalin heti takaisin. 1.e4 e5 2.Rf3 Rc6 3.Lc4 Rd4 Mustan kolmas siirto on tosiasiassa heikko ja aikaa vievä. Valkea saa asemassa edun pelaamalla yksinkertaisesti 4. c3 4. Rxd4 tai 4. 0-0. Siirron ainoa hyöty on ansa, jonka se asettaa. Jos valkea pelaa 4. Rxe5?, musta vastaa Dg5!, jonka jälkeen peli voi jatkua vaikka seuraavasti. :5. Rxf7? Dxg2 6. Tf1 Dxe4+ 7.Le2 Rf3# :5. Lxf7+ Ke7 6. 0-0 Dxe5 7. Lxg8(Lc4 on myös mahdollinen) Txg8 8. c3 Rc6 9. d4 ==Aiheesta muualla== *http://www.chess.com/news/blackburne-shilling-- gambiitti-9085 ==Lähteet== * Burgess, Graham (2000). The Mammoth Book of Chess. Carroll & Graf. ISBN 0-7867-0725-9. Luokka:Shakkiansat Luokka:Shakkiavaukset
Rautanaamio (täsmennyssivu)

Rautanaamio tarkoittaa seuraavia: *Rautanaamio, henkilöllisyydeltään tuntematon pitkäaikainen vanki Ranskassa 1600-1700-luvuilla *Rautanaamio, elokuva vuodelta 1929 *Rautanaamio, elokuva vuodelta 1939 *Rautanaamio, elokuva vuodelta 1977 *Rautanaamio, elokuva vuodelta 1998 *Muskettisoturit ja rautanaamio, elokuva vuodelta 1952
Evil Con Carne

Evil Con Carne on yhdysvaltalainen Maxwell Atomsin luoma animaatiosarja. Se esiintyi ensi kerran Cartoon Networkilla elokuussa 2001, jolloin se oli alun perin osa Grim & Evil sarjaa. Vuonna 2003 molemmista sarjoista tehtiin omat nimikko ohjelmat, jolloin se sai nimekseen Evil Con Carne ja toinen sarja sai nimekseen The Grim Adventures of Billy & Mandy. Sarja ei kuitenkaan saanut The Grim Adventures of Billy & Mandyn tavoin suurta suosiota, jonka myötä siitä tuotettiin yhteensä 15 jaksoa, jotka esitettiin vuosien 2003–2004 aikana. == Juoni == Hector Con Carne oli multimiljonääri rikospomo ja naisten mies, joka yritti valloittaa maailman. Hänen tavoitteensa sai kuitenkin kolauksen, kun Con Carnen arkkivihollinen Cod kommando asetti pommin tämän taloon. Räjähdyksen myötä Con Carnen keho hajosi palasiksi ympäri maailmaa, mutta tämän onnekseen hullu tiedemies Ghastly onnistui pelastamaan Con Carnen aivot ja mahalaukun suolakurkkupurkin tapaiseen säiliöön. Kaksikon aloittaessa yhteistyönsä Con Carnen täytyi tottua uuteen "kehoonsa", kun tohtori Ghastly asensi aivot ja mahalaukun sirkuskarhuun Boskoviin, jonka myötä Con Carnella on lähes koko karhun mieli ja liikkeet vallassaan. Ryhmän kolmas pääjäsen on kenraali Skarr, joka Con Carnen ja tri Ghastlyn kanssa loivat salaisen laboratorion pienelle saarelle, jossa on jäniksen muotoinen vuori. Con Carnella on myös käytössään suuri, mutta ei niin mahtava armeija, jota johtaa kenraali Skarr. Nyt Con Carne kykenee jälleen jatkamaan tavoitettaan valloittaa maailma ja lisäksi hän yrittää löytää kaikki loput ruumiin osansa. == Päähahmot == *Hector Con Carne Sarjan päähahmo, joka on dynaaminen ja paha eteläamerikkalainen naisten mies Con Carne, jonka tavoitteena on vallata maailma. Suuren räjähdyksen myötä hänen kehonsa hajosi palasiksi, joista Con Carnen aivot ja mahalaukku saatiin pelastettua ensimmäisenä. Nyt hän yrittää etsiä kaikki ruumiin osansa ja valloittaa maailman uskollisten apulaistensa tohtori Ghastlyn ja kenraali Skarrin avustuksella. *Majuri Tohtori Ghastly Con Carnen hullu tiedemies, joka rakastui pomoonsa heti ensi silmäyksellä. Hän auttoi Con Carnea räjähdyksen jälkeen pelastamalla hänen aivot ja mahansa. Huolimatta siitä, että Con Carne ei ottanut Ghastlya töihin räjähdystä ennen tapahtuneen haastattelun aikana. == Äänirooleissa == == Palkinnot == === Ehdokkuudet === *Golden Reel **2005: Paras äänieditointi animaatiosarjassa; Jesse Aruda, Glenn Oyabe ja Tony Ostyn ==Lähteet== * TV Range Luokka:2000-vuosikymmenen piirrossarjat Luokka:Yhdysvaltalaiset animaatiosarjat
Animal (vuoden 2005 elokuva)

Animal on vuonna 2005 valmistunut jännityselokuva, jonka on ohjannut ja käsikirjoittanut Roselyne Bosch. Sen pääosissa ovat Andreas Wilson, Emma Griffiths Malin ja Diogo Infante. Vuonna 2006 elokuva esitettiin Fantasporto- elokuvajuhlilla, jossa se voitti Grand Prize of European Fantasy Film in Silver -ja International Fantasy Film Award -palkinnot. ==Tarina== Nuori yliopistotutkija Thomas Nielsen on tutkinut ihmisen aggressiivisuutta ja kehittänyt sen hoidossa käytettävän seerumin. Thomas käyttää seerumia sarjamurhaaja Vincent Iparrakiin, mutta seurauksista tulee odottamattomat. Silloin aikaraja- ja rahoituspaineista kärsivä Thomas päättää käyttää lääkettä itseensä. ==Rooleissa== Luokka:Ranskalaiset jännityselokuvat Luokka:Vuoden 2005 ranskalaiset elokuvat Luokka:Ranskalaiset tieteiselokuvat
Viimeiset lajissaan

Viimeiset lajissaan on suomalaisten Raivopäät- ja Peruutettu -yhtyeiden yhteis-EP vuodelta 2002. Raivopäille se on kaikkiaan kymmenes julkaisu. == Kappaleet == === Peruutettu === #Kylmä todellisuus #Surullista, mutta totta #Tuhlaajapoika === Raivopäät === #Chirpy, Chirpy, Cheep, Cheep #Viimeiseen hengenvetoon #Syvää kapinaa? Luokka:Raivopäiden albumit Luokka:Vuoden 2002 EP:t
Live in Opistorock Kuusankoski 14.6.2003

Live in Opistorock Kuusankoski 14.6.2003 on suomalaisen Raivopäät -yhtyeen livelevy, ja kaikkiaan 11. julkaisu. Se julkaistiin vuonna 2003. == Kappaleet == # "Aika kuolla" # "Missä ne on nyt?" # "Trippikoulu" # "Narko Marko" # "Punks Go Marchin` In" # "Irti luurista" # "Kesä Espalla" # "Joka pikku tyttö" # "Ei enää iltarukouksia" # "Hangosta Milanoon" Luokka:Vuoden 2003 konserttitallenteet Luokka:Raivopäiden albumit
Psykoterapiaa tenaville

Psykoterapiaa tenaville on Raivopäät -yhtyeen studioalbumi ja kaikkiaan 13. julkaisu, joka julkaistiin elokuussa 2004. Albumi miksattiin Hämeenlinnassa Voxit-studiolla 17. elokuuta 2004. == Kappaleet == # Mee vaan # Etsin ja tuhoan # Looseri # Love`s Made Fool of You # Portto (`04 versio) # Terve hulluus (`04 versio) # Baby Don`t Love Me Anymore # Criminal # Anarchy in the UK # Criminal Reggae Luokka:Vuoden 2004 albumit Luokka:Raivopäiden albumit
Edi Reinalter

Romedi ”Edi” Reinalter (24. joulukuuta 1920 Sankt Moritz, Sveitsi – 19. marraskuuta 1962 Tschagguns, Itävalta) oli sveitsiläinen alppihiihtäjä ja olympiavoittaja. Reinalter voitti pujottelun olympiakultaa St. Moritzin talviolympialaisissa 1948. Samalla hänestä tuli pujottelun maailmanmestari, sillä tuolloin olympialaiset olivat samalla myös maailmanmestaruuskilpailut. == Lähteet == * *Reinalter Ski-databasen sivuilla Luokka:Sveitsiläiset alppihiihtäjät Luokka:Sveitsiläiset olympiavoittajat Luokka:Vuonna 1920 syntyneet Luokka:Vuonna 1962 kuolleet
Gi (budōkäsite)

Gi on asu, jota käytetään monissa japanilaisissa kamppailu- ja itsepuolustuslajeissa eli budossa. Yleisesti käytetty termi 'gi' tarkoittaa ainoastaan pukua. Muita harjoitteluasua tarkoittavia termejä ovat keikogi ("harjoitteluasu") ja . Kun halutaan erottaa eri lajien asut toisistaan voidaan nimi koostaa kamppailulajin nimestä ja sanasta gi. *Aikidōgi(合気道着 tai 合気道衣), aikidōssa käytetty valkoinen asu, johon kuuluu ylä- ja alaosa. Korkeammilla tasoilla olevat aikidōkat saavat käyttää tummaa hakamaa. *Jūdōgi (柔道着 tai 柔道衣), judossa käytetty valkoinen tai sininen asu, johon kuuluu housut ja takki sekä värillinen vyö eli obi. *Jūjutsugi (柔術着 tai 柔術衣), jūjutsussa käytetty asu. Yleensä väriltään valkoinen, sininen tai musta. *Karategi (空手着 tai 空手衣), karatessa käytetty asu. Väriltään valkoinen, joskin housut voivat toisinaan olla myös mustat. *Kendōgi (剣道着 tai 剣道衣), kendōssa käytetty asu, johon kuuluu yläosa ("keikogi"), hakama, kypärä, suojuksia ja käsineet. Luokka:Japanilaiset budōkäsitteet
Hans Georg Panczak

Hans Georg Panczak (s. 19. heinäkuuta 1952 Düsseldorf) on saksalainen näyttelijä, joka on näytellyt enimmäkseen tv-sarjoissa. Hän on näytellyt mm. sarjoissa Kettu, Kahden keikka, Siska ja Derrick. Panczak on esiintynyt urallaan enimmäkseen sivurooleissa. Hänen uransa alkoi 1960-luvun lopussa. Panzack on tehnyt myös saksankielisiä dubbauksia Tähtien sota -elokuviin ja tv-sarjaan Simpsonit. ==Aiheesta muualla== * Luokka:Saksalaiset näyttelijät Luokka:Vuonna 1952 syntyneet Luokka:Elävät henkilöt
Wicked Lester (albumi)

Wicked Lester on Wicked Lesterin esikoisalbumi vuodelta 1971. Albumia ei koskaan levitetty 10 000 kappaletta enempää. Albumilla soittavat myöhemmin Kiss yhtyeen perustaneet Paul Stanley ja Gene Simmons. == Kappaleet == # # # # # # # # # # # == Kokoonpano == * Paul Stanley - rytmikitara, laulu * Gene Simmons - basso, laulu * Stephen "Steve" Coronel - soolokitarat, taustalaulu * Brooke Ostander - koskettimet, taustalaulu * Tony Zarella - rummut, taustalaulu Luokka:Vuoden 1971 esikoisalbumit Luokka:Yhdysvaltalaiset rockalbumit
Othmar Schneider

Othmar Schneider (27. elokuuta 1928 Lech am Arlberg – 25. joulukuuta 2012) oli itävaltalainen alppihiihtäjä, olympiavoittaja ja ampuja. Schneider voitti Oslon talviolympialaisissa 1952 kultaa pujottelusta ja hopeaa syöksylaskusta. Samana vuonna hänet valittiin Itävallan vuoden miesurheilijaksi. Schneider sijoittui vielä Åren MM-kilpailuissa 1954 suurpujottelussa neljänneksi. Cortina d’Ampezzon talviolympialaisissa 1956 hän oli pujottelun 12:s.Othmar Schneider Bio, Stats and Results Alppihiihtouransa jälkeen Schneider siirtyi kilpa-ammunnan pariin ja voitti vapaapistoolin joukkuekilpailusta MM-pronssin ja isopistoolin joukkuekilpailusta EM-pronssin. Schneider kuoli 25. joulukuuta 2012, 84-vuotiaana. Hän oli sairastanut pitkään ennen kuolemaansa.http://www.vol.at/olympiasieger-othmar-schneider-gestorben/3445218 == Lähteet == * * Othmar Schneider Bio, Stats and Results Olympics at Sports- Reference.com * Schneider Ski-databasen sivuilla === Viitteet === Luokka:Itävaltalaiset alppihiihtäjät Luokka:Itävaltalaiset ampujat Luokka:Itävaltalaiset olympiavoittajat Luokka:Vuonna 1928 syntyneet Luokka:Vuonna 2012 kuolleet
Greatest Hits (Aikakone)

__NOTOC__ Greatest Hits on Aikakoneen 27. helmikuuta 2008 julkaistu kokoelma- albumi. Yhtye äänitti kokoelmalle kolme uutta kappaletta, joihin sisältyy myös 18. helmikuuta 2008 digitaalisesti julkaistu single Vuoristorata. Albumi debytoi Suomen virallisen listan sijalla 23. == Kappaleet == === CD 1 === # # # # # # # # # # # # # # === CD 2 === # # # # # # # # { # # # # # # Aikakone julkaisee kokoelman Sony BMG. Luettu 1. helmikuuta 2008. ==Lähteet== Luokka:Vuoden 2008 kokoelma-albumit Luokka:Aikakoneen albumit
Philipp Moog

thumb|Philipp Moog Philipp Moog (s. 29. elokuuta 1961 München, Baijeri) on saksalainen näyttelijä, joka on näytellyt tv-sarjoissa Kettu, Siska, Kahden keikka ja Derrick. Hän on näytellyt myös elokuvissa. ==Aiheesta muualla== * Luokka:Saksalaiset näyttelijät Luokka:Vuonna 1961 syntyneet Luokka:Elävät henkilöt
Sininiskaluri

Sininiskaluri (Lorius domicella) on lurien sukuun kuuluva kaija. == Koko ja ulkonäkö == Linnun pituus on noin 28 cm. Aikuisen linnun höyhenpuku on yleisväriltään punainen, selästä tummemman punainen. Otsa, päälaki ja takaraivo ovat mustat, päälakea kiertää violetti tai purppura reunus, vaihtelevan levyinen keltainen rintavyö, reidet violetinsiniset, siivet vihreät ja siiventaive valkoinen, sinisenkirjava. Siiven alapeitinhöyhenet siniset, käsisulkien alapinnalla on leveä keltainen vyö, pyrstö punainen ja laajalti punertavanruskeakärkinen. Nokka oranssi, iiris punaruskea-oranssi ja koivet tummanharmaat. Nuoren linnun niska on syvän purppuran värinen, keltainen rintavyö on leveämpi, siiven isot alapeitinhöyhenet mustareunaiset, pyrstönkärki on epäselvästi sininen ja nokka ruskehtava.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Sininiskaluri esiintyy luotaisesti Kaakkois-Indonesiassa Seramin ja Ambonin saarilla, ja sitä on siirretty Burulle. Se on vähälukuinen ja paikallisten asukkaiden suosima lemmikkieläin. Sininiskalurin kanta on uhanalainen. Lemmikkieläinten pyydystäjät ovat lajin pahin uhka. == Elinympäristö == Sininiskalurit elävät vuoriston sademetsissä 300–1 100 metrin korkeudella. == Lisääntyminen == Ilmeisesti yksiavioinen. Pesintä tunnetaan vain vankeudessa tapahtuneesta pesinnästä. Naaras muni 2 munaa ja hautoi niitä yksin 24 ja 26 päivää. Poikanen lähti pesästä 3 kuukauden ikäisenä. == Ravinto == Sininiskalurit liikkuvat tavallisesti perhekunnittain tai pienissä parvissa. Ne syövät kukkia, siitepölyä, mettä, hedelmiä ja hyönteisiä. == Lähteet == Luokka:Lurit Luokka:Uhanalaiset linnut
Hans-Georg von Friedeburg

thumb|350px|Alfred Jodl allekirjoittaa antautumisasiakirjan. Friedeburg kuvassa oikealla. Hans-Georg von Friedeburg (15. heinäkuuta 1895 – 23. toukokuuta 1945) oli amiraali, natsi-Saksan sukellusvenelaivaston sijaiskomentaja ja Kriegsmarinen viimeinen päällikkö. Huolimatta juutalaisesta isoäidistään, Friedeburg oli varhainen natsien kannattaja, ja Heinrich Himmler suojeli häntä mahdollisilta juutalaisvastaisilta toimilta. Friedeburg teki lupaavan uran laivastossa ensimmäisen maailmansodan jälkeen, ja hänet nimitettiin natsien U-sukellusvenelaivaston sijaiskomentajaksi syyskuussa 1941. Hän valvoi U-veneiden harjoittelua ja sukellusvenetukikohtia Ranskassa ja järjesteli myöhemmin U-veneiden vartiolinjoja Keski-Atlantille, jossa niiden oli tarkoitus etsiä ja tuhota liittoutuneiden saattueita. Hänet ylennettiin vara-amiraaliksi vuonna 1942. Friedeburg sai U-venelaivaston komennukseensa seuraavan vuoden helmikuussa. Hänet palkittiin ritariristillä 17. tammikuuta 1945. Hän seurasi Karl Dönitziä Kriegesmarinen komentajana, kun tästä tuli Saksan valtakunnanpresidentti Adolf Hitlerin itsemurhan jälkeen (kuten Hitlerin testamentissa määrättiin). Friedeburg ylennettiin kenraaliamiraaliksi 1. toukokuuta 1945. Friedeburg sai käskyn Dönitziltä varhain toukokuussa 1945 neuvotella liittoutuneiden kanssa. Hän saapui kenraali Bernard Montgomeryn päämajaan Lüneburgissa Saksassa 2. toukokuuta, ja allekirjoitti virallisen asiakirjan antautumisesta koko Saksan laivaston, saksalaisten johtajien ja joukkojen puolesta Pohjois-Euroopassa. Antautuminen tuli voimaan keskiyöllä 8.–9. toukokuuta 1945. 23\. toukokuuta 1945 liittoutuneet ilmoittivat Friedeburgille, että hänet pidätetään sotavankina muiden Saksan korkeimman sotilasjohdon upseerien lailla. Hän teki itsemurhan ottamalla myrkkyä vielä samana päivänä. s.318 ==Lähteet== Luokka:Kriegsmarinen amiraalit Luokka:Itsemurhan tehneet Luokka:Vuonna 1895 syntyneet Luokka:Vuonna 1945 kuolleet
Wolf Roth

Wolf Roth (s. 22. elokuuta 1945 Torgau Bühnenjahrbuch, Saksin osavaltio, Itä- Saksa) on saksalainen pitkänlinjan näyttelijä, joka on näytellyt mm. sarjoissa Kettu, Kahden keikka, Siska ja Derrick. Roth on naimisissa Barbara Mayn kanssa. Heillä on yksi poika. == Lähteet == === Yleiset lähteet === * Deutsches Bühnenjahrbuch 1968 und 1969 (de) ===Viitteet=== Luokka:Saksalaiset näyttelijät Luokka:Vuonna 1945 syntyneet Luokka:Elävät henkilöt
Robert von Greim

Robert Ritter von Greim (22. kesäkuuta 1892 – 24. toukokuuta 1945) oli saksalainen marsalkka, lentäjä, armeijan upseeri ja Saksan ilmavoimien (Luftwaffen) viimeinen komentaja toisen maailmansodan aikana. Greim oli syntynyt Bayreuthissa, baijerilaisen santarmikapteenin poikana. Hän oli armeijan kadetti ennen ensimmäistä maailmansotaa ja palveli tykistössä ennen kuin hänet siirrettiin Saksan ilmavoimiin yksikköön (Fliegertruppe) 1915. Hän lensi muun muassa Punaisen paronin, Manfred von Richthofenin laivueessa. Greim ammuttiin alas kerran, mutta hän selvisi pakkolaskusta. Sodan lopussa hänellä oli useita kunniamerkkejä ja 28 ilmavoittoa. Greim nimitettiin ritariksi, jolloin hän lisäsi nimeensä Ritter von -liitteen (). Ritter von Greim siirtyi pian Kiinaan kouluttamaan maan ilmavoimia Tšiang Kai-šekin hallinnolle. Vuonna 1933 Hermann Göring pyysi häntä rakentamaan Saksan ilmavoimia, ja 1934 von Greim nimitettiin ensimmäisen lentäjäkoulun komentajaksi. Koulun toiminta tosin oli salaista Versailles’n rauhansopimuksen takia. Toisen maailmansodan alussa von Greim sai komentoonsa lentolaivaston ja hän osallistui Puolan, Norjan, Yhdistyneen kuningaskunnan ja operaatio Barbarossan ilmataisteluihin. Adolf Hitler palkitsi von Greimin rautaristin ritariristillä miekoin ja tammenlehvin, joka teki hänestä yhden arvostetuimmista natsi-Saksan upseereista. Myöhään vuonna 1942 hänen poikansa Hubert Greimin pommikone ammuttiin alas Tunisiassa, ja tämä vietti loppusotansa yhdysvaltalaisella sotavankileirillä. Kurskin taistelussa von Greimin lentokoneet kunnostautuivat niin hyvin, että ne toivat hänelle miekat rautaristiin. Sodan loppuvaiheessa 25. huhtikuuta 1945 von Greim ja hänen rakastajattarensa Hanna Reitsch lensivät saarrettuun Berliiniin. He tapasivat Hitlerin Führerbunkerissa, jossa von Greim ylennettiin sotamarsalkaksi, ja hänet nimitettiin myös petturuudesta syytetyn Hermann Göringin tilalle uudeksi Luftwaffen ylipäälliköksi. Von Greim ja Reitsch onnistuivat vielä lentämään pois Berliinistä, mutta joutuivat Salzburgissa yhdysvaltalaisten vangeiksi. Ritter von Greim tappoi itsensä syanidilla 24. toukokuuta Salzburgissa sotasairaalassa, jossa häntä hoidettiin Berliiniin laskeutumisessa saamiensa vammojen takia. ==Lähteet== == Aiheesta muualla == Luokka:Saksalaiset kenraalit Luokka:Itsemurhan tehneet Luokka:Vuonna 1892 syntyneet Luokka:Vuonna 1945 kuolleet
Gustav Wagner

Gustav Franz Wagner (18. heinäkuuta 1911 Wien, Itävalta – lokakuu 1980 Itabia, Brasilia) oli SS-upseeri ja Sobibórin keskitysleirin varapäällikkö Puolassa, missä yli 200 000 ihmistä kaasutettiin Operaatio Reinhardin aikana. Sodan jälkeen hänet tuomittiin Nürnbergin oikeudenkäynneissä poissaolevana kuolemaan, mutta hän pakeni toisen natsisotarikollisen Franz Stanglin kanssa Brasiliaan. Wagnerille myönnettiin vuonna 1950 Brasiliassa pysyvä turvapaikka, ja hän asui siellä Günther Mendel -nimisenäBiographies of SS Men pidätykseensä 30. toukokuuta 1978. Luovutuspyyntöjä tuli Israelista, Itävallasta (jonka kansalainen Wagner oli ollut) ja Puolasta, mutta Brasilian viranomaiset torjuivat pyynnöt. 22. toukokuuta 1979 Brasilian korkein oikeus hylkäsi myös Länsi-Saksan luovutuspyynnön. BBC haastatteli Wagneria 1979, eikä hän ilmaissut lainkaan katumusta sodan aikaisista teoistaan. Lakimiehensä mukaan Wagner teki itsemurhan lokakuussa 1980. Hän oli ilmeisesti työntänyt veitsen rintaansa. ==Lähteet== Luokka:SS-sotilaat Luokka:Sotarikoksista kuolemaan tuomitut Luokka:Itsemurhan tehneet Luokka:Vuonna 1911 syntyneet Luokka:Vuonna 1980 kuolleet
James Stirling (arkkitehti)

James Frazer Stirling (22. huhtikuuta 1926 Glasgow – 25. kesäkuuta 1992 LontooJames Stirling. ArcInform.) oli brittiläinen arkkitehti. Hän oli yksi huomattavimmista postmodernismin arkkitehdeista. Stirling opiskeli vuodesta 1945 vuoteen 1950 arkkitehtuuria Liverpoolin yliopistossa. Vuonna 1956 hän perusti yhdessä James Gowanin kanssa arkkitehtitoimisto Stirling & Gowanin. Kaksikon tiet erosivat vuonna 1963. Vuonna 1971 Michael Wilfordista tuli toimiston osakas. Wilford oli työskennellyt toimistossa jo vuodesta 1960 lähtien. Stirlingin kuoltua vuonna 1992 Wilford otti arkkitehtitoimiston ohjat käsiinsä. Stirlingin maine oli 1970-luvulle tultaessa jo vakiintunut, mutta Britanniassa hän ei juurikaan saanut työtehtäviä. Niinpä hän alkoi laajentaa repertuaariaan teräksen ja betonielementtien käyttöön. Hän käytti niitä Skotlannin Andrewsin yliopiston ja Runcornin asuntolan (Cheshire, Englanti) rakennuksissa, mutta joutui silti ensi sijassa suuntautumaan ulkomaille, 198-luvulla erityisesti Yhdysvaltoihin. Näissä töissä hän kiinnitti suurta huomiota uusien rakennusten sopeuttamiseen entisten joukkoon. Stirlingille myönnettiin vuonna 1978 Alvar Aalto -mitali. Yhden maailman arvostetuimmista arkkitehtipalkinnoista, Pritzker-palkinnon, Stirling sai vuonna 1981. Hänet lyötiin ritariksi vuonna 1992. == Töitä == * Leicesterin yliopiston teknillisen tiedekunnan rakennus, Leicester (1959–1963) * Cambridgen yliopiston historian tiedekunnan kirjasto, Cambridge (1964–1967) * Neue Staatsgalerie ja Kammertheater, Stuttgart (1979–1984) * Harvardin yliopiston Arthur M. Sackler Museum, Cambridge (1979–1985) * Tate Gallery, Liverpool (1984–1988) * Staatliche Hochschule für Musik und Darstellende Kunst, Stuttgart (1993–1994) ==Lähteet== Luokka:Brittiläiset arkkitehdit Luokka:Postmodernistit Luokka:Pritzker-palkinnon voittajat Luokka:Vuonna 1926 syntyneet Luokka:Vuonna 1992 kuolleet
Rob Krier

Rob Krier (oikealta nimeltään Robert Krier, 10. kesäkuuta 1938 Grevenmacher – 2023) oli luxemburgilainen arkkitehti, kaupunkisuunnittelija ja kuvanveistäjä. Krier opiskeli arkkitehtuuria Münchenin teknillisessä yliopistossa 1959–1964. Valmistuttuaan hän työskenteli Oswald Mathias Ungersin kanssa Kölnissä ja Berliinissä vuosina 1965–1966 sekä Frei Otton kanssa Berliinissä ja Stuttgartissa 1966–1970. Vuodesta 1973 vuoteen 1975 Krier oli Stuttgartin yliopiston arkkitehtuurin opettajana. Vuosina 1976–1998 hän oli arkkitehtuurin professorina Wienin teknillisessä yliopistossa. Oman arkkitehtitoimistonsa Krier perusti vuonna 1976 ja piti sitä vuoteen 1994 saakka. Sen jälkeen hän suunnitteli muun muassa yhdessä saksalaisen Christoph Kohlin kanssa. == Lähteet == Luokka:Luxemburgilaiset arkkitehdit Luokka:Vuonna 1938 syntyneet Luokka:Vuonna 2023 kuolleet
Norberto Rivera Carrera

Norberto Rivera Carrera (s. 6. kesäkuuta 1942) on meksikolainen katolisen kirkon kardinaali. Kardinaalina hän on toiminut vuodesta 1998 ja Méxicon arkkipiispana vuodesta 1995. Nuoruudessaan Carrera on opiskellut muun muassa filosofiaa ja teologiaa paikallisessa pappisseminaarissa ja myöhemmin myös Roomassa. Kyseisessä kaupungissa hän sai myös pappisvihkimyksensä vuonna 1966 paavi Paavali VI:lta. Myöhemmin hän palasi kotiseudulleen seminaarin opettajaksi, ja 1985 silloinen paavi Johannes Paavali II kohotti hänet Tehuacánin piispaksi. Vuoden 2005 konklaavissa Carrera mainittiin yhtenä mahdollisena paavikandidaattina, mutta hän ei tullut valituksi. Hän osallistui kardinaalin asemassa uuden paavin valintaan, ja lopulta konklaavi päätyi saksalaiseen Joseph Ratzingeriin, joka otti paavilliseksi nimekseen Benedictus XVI:n. Luokka:Meksikolaiset kardinaalit Luokka:Vuonna 1942 syntyneet Luokka:Elävät henkilöt
Gunnel Lindblom

Gunnel Märtha Ingegerd Lindblom (18. joulukuuta 1931 Göteborg – 24. tammikuuta 2021) oli ruotsalainen näyttelijä ja ohjaaja. Lindblom näytteli monissa Ingmar Bergmanin elokuvissa. Elokuvien lisäksi Lindblom näytteli myös teatterissa sekä televisiossa. Kuninkaallisessa draamateatteri Dramatenissa Tukholmassa hän ohjasi yli 20 näytelmää. Myös Ruotsin kansallisessa tv-yhtiö SVT:ssä Lindblom ohjasi lukuisia näytelmiä. Lindblom oli kaksi kertaa naimisissa ja hänellä on kolme lasta. ==Valikoitu filmografia== * Seitsemäs sinetti (1957) * Mansikkapaikka (1957) * Neidonlähde (1960) * Talven valoa (1962) * Hiljaisuus (1963) * Kohtauksia eräästä avioliitosta (1973) == Lähteet == ==Aiheesta muualla== * Gunnel Lindblom Ingmar Bergman -sivustolla * Luokka:Ruotsalaiset näyttelijät Luokka:Ruotsalaiset elokuvaohjaajat Luokka:Vuonna 1931 syntyneet Luokka:Vuonna 2021 kuolleet
Oumar Kalabane

Oumar Kalabane (synt. 8. huhtikuuta 1981, Conakry , Guinea) on guinealainen jalkapalloilija, joka pelasi urallansa Tunisian, Ranskan, Turkin ja Azerbaidžanin pääsarjoissa sekä joissakin alemmissa sarjoissa. Kalabane edusti Guineaa Afrikan-mestaruuskilpailuissa 2006 ja 2008. Jälkimmäisessä turnauksessa hän teki joukkueen avausottelussa maalin Ghaanaa vastaan. == Lähteet == * * Luokka:Guinealaiset jalkapalloilijat Luokka:Vuonna 1981 syntyneet Luokka:Elävät henkilöt
Kéné Ndoye

Kéné Ndoye (20. marraskuuta 1978 – 13. helmikuuta 2023) oli senegalilainen yleisurheilija, jonka päälaji oli kolmiloikka. Ndoye voitti Afrikan- mestaruuskilpailuissa Yaoundéssa 1996 kultaa kolmiloikassa ja pronssia pituushypyssä. Kaksi vuotta myöhemmin Dakarin Afrikan-mestaruuskilpailuissa hän sai pronssia kolmiloikassa. Hän oli samassa lajissa kolmas myös Johannesburgin Afrikan kisoissa 1999, mutta karsiutui saman vuoden Sevillan MM-kisoissa tuloksella 13,90. Seuraavana vuonna hän voitti Alger'ssa Afrikan- mestaruuden pituushypyssä ja sijoittui kolmiloikassa kolmanneksi, mutta karsiutui Sydneyn olympialaisissa loikittuaan 13,94. Vuonna 2002 hän sai Radésin Afrikan-mestaruuskisoissa hopeaa kolmiloikassa ja pituushypyssä sekä pronssia 100 metrin aitajuoksussa. Ndoye sai kolmiloikan MM-pronssia Birminghamin sisäratojen MM-kisoissa 2003 tuloksella 14,72. Myöhemmin samana vuonna hän voitti samassa lajissa kultaa Abujan Afrikan kisoissa, sijoittui Pariisin ulkoratojen MM-kisoissa kymmenenneksi ja IAAF:n yleisurheilufinaalissa kahdeksanneksi. Ndoye karsiutui Budapestin sisäratojen MM-kisoissa 2004 kolmiloikassa. Hän voitti samana vuonna Afrikan- mestaruuskisoissa kultaa pituushypyssä tuloksella 664 ja hopeaa kolmiloikassa. Ateenan olympialaisissa hän karsiutui pituushypyssä ja sijoittui kolmiloikassa neljänneksitoista. Seuraavana vuonna hän loikki Helsingin MM-kisoissa kuudenneksi. Ndoye karsiutui Moskovan sisäratojen MM-kisoissa 2006 kolmiloikassa ja voitti myöhemmin samana vuonna hopeaa Bambousin Afrikan- mestaruuskisoissa sekä pituushypyssä että kolmiloikassa. ==Henkilökohtaiset ennätykset== * 100 metrin aitajuoksu: 13,79 (2002) * Pituushyppy: 664 (2004) * Kolmiloikka: 15,00 (2004) ==Lähteet== Luokka:Senegalilaiset kolmiloikkaajat Luokka:Senegalilaiset pituushyppääjät Luokka:Vuonna 1978 syntyneet Luokka:Vuonna 2023 kuolleet
Wayne’s World

Wayne’s World on Mike Myersin käsikirjoittama komediaelokuva, jossa hän myös näyttelee toista nimiosaa. Vuonna 1992 ensi-iltansa saanut elokuva kertoo kaveruksista Waynestä ja Garthista, jotka kuvaavat kellarissa ohjelmaansa Wayne’s World. Elokuva sai myös jatko-osan Wayne’s World 2. Elokuvan ohjauksesta vastasi Penelope Spheeris. Elokuva pohjautuu Saturday Night Livessä esitettyyn samannimiseen sketsiin. Elokuvassa on useita cameo-rooleja, mm. Meat Loaf ja Alice Cooper. Elokuvassa esiintyy myös Robert Patrick, joka parodioi rooliaan elokuvassa Terminator 2. Vuonna 1993 elokuvan pohjalta tehtiin videopeli NES:lle, SNES:lle, Sega Mega Drivelle ja Game Boylle. == Juoni == Elokuva kertoo kahdesta nuoresta kaveruksesta, jotka kuvaavat omaa tv-show'taan kellarissa. Poikien elämä on helppoa ja koulun lomassa he vain lorvailevat. Kaikkien yllätyksesi eräs tuottaja, Benjamin Kane näkee poikien lähetyksen. Kane kiinnostuu ohjelmasta oitis ja ehdottaa pojille sopimusta. Empimättä pojat suostuvat ja Wayne saa jopa kauniin Cassandran ihastumaan häneen. Kuitenkin bisnesmaailmassa meno on vaikeampaa ja totisempaa kuin omassa kellarissa. == Näyttelijät == ==Arvioita== Video-oppaassa vuodelta 1994 Olavi Similä sanoo elokuvaa ratkiriemukkaaksi kohellukseksi ja antaa sille neljä tähteä viidestä, mikä vastaa sanallista arviota ”erinomainen”. ==Lähteet== Luokka:Vuoden 1992 yhdysvaltalaiset elokuvat Luokka:Yhdysvaltalaiset komediaelokuvat
Marion Dewar

thumb|Marion Dewar Marion Dewar CM (17. helmikuuta 1928 – 15. syyskuuta 2008) oli kanadalainen Uuden demokraattisen puolueen poliitikko. Hän toimi Ottawan pormestarina vuosina 1978–1985 ja Kanadan parlamentin jäsenenä vuosina 1986–1988. Dewar syntyi Montréalissa ja kouluttautui sairaanhoitajaksi. Hän meni vuonna 1951 naimisiin puolisonsa Kenin kanssa, ja hänellä oli viisi lasta, joista Paul Dewar tuli vuoden 2006 vaaleissa valituksi parlamentin jäseneksi. Dewarista tehtiin vuonna 2002 Order of Canadan jäsen. Luokka:Kanadan uuden demokraattisen puolueen poliitikot Luokka:Kanadan edustajainhuoneen jäsenet Luokka:Kanadan pormestarit Luokka:Member of the Order of Canada Luokka:Vuonna 1928 syntyneet Luokka:Vuonna 2008 kuolleet
Jean Bobet

Jean Bobet (22. helmikuuta 1930 – 29. heinäkuuta 2022) oli ranskalainen maantiepyöräilijä. Hän voitti Pariisi–Nizza-ajon vuonna 1955. Bobet syntyi Saint-Méen-le-Grandissa. ==Lähteet== Luokka:Ranskalaiset maantiepyöräilijät Luokka:Vuonna 1930 syntyneet Luokka:Vuonna 2022 kuolleet
Al Lewis

Al Lewis (oik. Albert Meister, s. 30. huhtikuuta 1923 New York – 3. helmikuuta 2006 New York) oli yhdysvaltalainen näyttelijä, joka tunnetaan ehkä parhaiten ”isoisän” roolista 1960-luvun televisiosarjassa Me hirviöt. Myöhemmin elämässään hän omisti ravintolan ja toimi radiotoimittajana. == Aiheesta muualla == * Luokka:Yhdysvaltalaiset näyttelijät Luokka:Amputoidut henkilöt Luokka:Vuonna 1923 syntyneet Luokka:Vuonna 2006 kuolleet
Identtiset kaksoset (elokuva)

Identtiset kaksoset () on vuonna 1988 ensi-iltansa saanut komediaelokuva. Elokuvan pääosissa nähdään Arnold Schwarzenegger ja Danny DeVito. ==Juoni== Julius Benedict (Arnold Schwarzenegger) on geneettisen laboratorion kokeessa jalostettu huippuihminen. Hän saa tietoonsa, että hänellä on kaksoisveli. Hän ei ole ikinä tavannut veljeään ja lähteekin häntä etsimään suureen kaupunkiin. Veljeksi paljastuu Vincent Benedict (Danny DeVito), joka on gangstereille veloissa. Aluksi lihavampi veli ei voi sietää Juliusta, mutta Julius jatkaa kanssakäymistä ja veljekset ystävystyvät. Tämän seurauksena kaksikko lähtee etsimään äitiään. Apunaan kaksosilla on äidinhakureissussa kaksi naista, joista toinen on Vincentin naisystävä ja tämän sisko, joka rakastuu Juliukseen. ==Näyttelijät== ==Arvioita== Video-oppaassa vuodelta 1994 Esko Rautakorpi piti elokuvaa toteutukseltaan yhtä hulvattomana kuin juoneltaan ja antoi sille kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset komediaelokuvat Luokka:Vuoden 1988 yhdysvaltalaiset elokuvat Luokka:Ivan Reitmanin ohjaamat elokuvat
Pieter Bourke

Pieter Bourke on australialainen muusikko ja säveltäjä, joka on toiminut pääasiassa elektronisen musiikin parissa. Bourke on tehnyt yhteistyötä muun muassa Dead Can Dance -yhtyeen ja sen entisen jäsenen Lisa Gerrardin kanssa. Bourke on myös saavuttanut mainetta yhteistyöstään australialaisen David Thrussellin kanssa, jonka kanssa Bourke on tehnyt musiikkia yhtyeissä Snog ja Soma. Pieter Bourke ja Lisa Gerrard ovat myös saavuttaneet kaksi parhaan musiikin Golden Globe -ehdokkuutta. Ensimmäisen he saivat elokuvasta The Insider – sisäpiirissä vuonna 2000 ja toisen elokuvasta Ali vuonna 2002. ==Lähteet== * * * ===Viitteet=== Luokka:Australialaiset muusikot Luokka:Syntymävuosi puuttuu Luokka:Elävät henkilöt
Daniel Stern (näyttelijä)

Daniel Stern (s. 28. elokuuta 1957) on yhdysvaltalainen näyttelijä. Hänen tunnetuimpia roolejaan ovat Marv elokuvissa Yksin kotona ja Yksin kotona 2 – Eksynyt New Yorkissa sekä Phil Berquist elokuvissa Kaupunkicowboyt ja Kaupunkicowboyt II. Hänen veljensä on käsikirjoittaja David M. Stern. Daniel Stern on näytellyt myös elokuvassa Celtics voittoon – keinolla millä hyvänsä. == Aiheesta muualla == * Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Hommell

Hommell on ranskalainen autonvalmistaja, joka aloitti toimintansa vuonna 1990. Sen Perusti Michel Hommell. Tehtaan automallit olivat Hommell Berlinette, Berlinette RS ja avomalli Barquette. ==Aiheesta muualla== *Michel Hommellin Manoir de l'Automobile Luokka:Autonvalmistajat Luokka:Ranskalaiset teollisuusyritykset
M/S Ship I

M/S Ship I oli vuonna 1975 rakennettu 177,2-metrinen junalautta. Laivan rakensi Rickmers Rhederei GmbH Rickmers Werftin telakka Bremerhavenissa Saksassa. Alun perin alus oli nimeltään Railship I. Alus romutettiin syyskuussa 2001 Alangissa Intiassa. == Käyttöhistoria == Alus laskettiin vesille 6. syyskuuta 1974 ja 10. helmikuuta 1975 alus sai nimen Railship I. Seuraavana päivänä alus luovutettiin Partenreederei m.s. "Railship I":n omistukseen, joka rekisteröi aluksen Saksan lipun alle. Kotipaikaksi tuli Lyypekki. Railship I aloitti 15. helmikuuta liikennöinin junalauttana Saksan Travemünden ja Suomen Hangon välillä. Elokuussa 1979 alus oli pidennettävänä 27,18 metrillä A.G. Weserin telakalla Bremenissä Saksassa. Railship Oy AB osti aluksen 5. huhtikuuta 1994 ja rekisteröi sen Suomen lipun alle. Kotipaikaksi tuli Hanko. Vuonna 1995 alus siirtyi Travemünden ja Turun välille. Heinäkuussa 2001 Blue Admiral Group Ltd. osti aluksen ja rekisteröi sen Ship I -nimisenä Komorien lipun alle. Ship I saapui Alangiin Intiaan romutettavaksi 1. syyskuuta 2001. == Katso myös == *M/S Baltijsk *M/S Runner == Lähteet == == Aiheesta muualla == *Fakta om Fartyg – M/S Railship I Luokka:Rahtilaivat
Henri Cornet

Henri Cornet (4. elokuuta 1884 – 18. maaliskuuta 1941) oli ranskalainen maantiepyöräilijä, jonka uran merkittävin saavutus oli Ranskan ympäriajon kokonaiskilpailun voitto vuonna 1904. Hän voitti 2 388 kilometrin pituisen kilpailun keskinopeudella 24,292 km/h. Cornet saavutti vielä kahdeksannen sijan vuonna 1908. Hän kilpaili Ranskan ympäriajossa viimeisen kerran vuonna 1912, jolloin hän sijoittui 28. sijalle. Ranskan ympäriajon ulkopuolella Cornet voitti Paris-Roubaix'n 1906. Hän kuoli 56-vuotiaana. ==Lähteet== Luokka:Ranskalaiset maantiepyöräilijät Luokka:Ranskan ympäriajon voittajat Luokka:Vuonna 1884 syntyneet Luokka:Vuonna 1941 kuolleet
Annina Holmberg

Annina Holmberg (s. 1964 Helsinki) on suomalainen kirjailija. Hän on opiskellut kirjallisuutta ja teatterialaa. Holmberg on kirjoittanut nuortenkirjoja ja käsikirjoittanut muun muassa televisiosarjaa Sydänten akatemia.WSOY:n kirjailijagalleria Lisäksi hän on tehnyt tv-kirjoituksia, konserttisanoituksia lapsille ja nuorille sekä näyttelyiden dramaturgioita. Hänen isänsä oli ohjaaja Kalle Holmberg ja äitinsä dramaturgi-ohjaaja Ritva Holmberg. == Teoksia == * * * * * * * * * * * * * * * * Nimellä Maria Kupias: * Operaatio Aquamarina, WSOY 2001 * Operaatio Summertime, WSOY 2002 * Operaatio Uusikuu, WSOY 2003 * Operaatio Sirkus, WSOY 2004 * Operaatio Mistral, WSOY 2005 * Operaatio Hollywood, WSOY 2006 * Operaatio Hevoskuiskaaja, WSOY 2007 == Lähteet == == Aiheesta muualla == * Annina Holmberg Suomen nuorisokirjailijoiden nettimatrikkelissa * Annina Holmberg Helsingin kaupunginkirjaston Sanojen ajassa * Annina Holmberg WSOY:n sivulla * Annina Holmberg Siltalan sivulla * Irmeli Haapanen: Annina Holmberg vangitsee arjen taikaa. Turun Sanomat 19.10.1997. * Milla Autio: ”Salama iskee, miekkailevat, kuolee”. Helsingin Sanomat 9.11.2006. Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Vuonna 1964 syntyneet Luokka:Elävät henkilöt
Panoz

Panoz on yhdysvaltalainen automerkki, jonka perusti vuonna 1989 Don Panoz. == Malleja == *Panoz (AIV) Roadster *Panoz Esperante *Panoz GTR-1 == Aiheesta muualla == *Panoz Auto Development *Panoz Racing School Luokka:Yhdysvaltalaiset automerkit
Louis Trousselier

Louis Trousselier (29. kesäkuuta 1881 – 24. huhtikuuta 1939) oli ranskalainen maantiepyöräilijä, joka muistetaan parhaiten Ranskan ympäriajon kokonaiskilpailun voitosta 1905. Hän voitti 2 975 kilometrin pituisen kilpailun keskinopeudella 27,284 km/h. Hän sijoittui kolmanneksi 1906 ja voitti uransa aikana kaikkiaan toistakymmentä etappia. Trousselier tuli tunnetuksi myös muista kilpailuista. Hän voitti muiden muassa Paris-Roubaix'n 1905 ja Bordeaux-Parisin 1908. Trousselier vetäytyi kilpa-ajosta juuri ensimmäisen maailmansodan alkuvaiheissa ja kuoli Pariisissa vuonna 1939. ==Lähteet== ==Aiheesta muualla== *Louis Trousselier -artikkeli velofilo.fr- sivustolla Luokka:Ranskalaiset maantiepyöräilijät Luokka:Ranskan ympäriajon voittajat Luokka:Vuonna 1881 syntyneet Luokka:Vuonna 1939 kuolleet
René Pottier

René Pottier (5. kesäkuuta 1879 – 25. tammikuuta 1907) oli ranskalainen maantiepyöräilijä. Pottierin kuuluisin saavutus on vuoden 1906 Ranskan ympäriajon kokonaiskilpailun voitto. Hän voitti 4 637 kilometrin pituisen kilpailun keskinopeudella 24,463 km/h. Lisäksi hän oli muun muassa Bol d'Or -ajon voittaja samana vuonna. Pottier teki itsemurhan hirttäytymällä 27-vuotiaana. ==Saavutuksia== *Ranskan ympäriajo: **1905 toinen etapilla 2, kolmas etapilla 1 **1906 kokonaiskilpailun sekä etappien 2, 3, 4, 5 ja 13 voitto, toinen etapeilla 6, 11 ja 12, kolmas etapilla 8 *Bordeaux-Pariisi: 1903 amatöörien kilpailun voitto, 1905 ammattilaisten kilpailussa toinen *Pariisi-Roubaix: 1905 toinen, 1906 kolmas *Pariisi-Provins-Pariisi: 1904 voitto *Bol d'Or -ajo, 24 tunnin kilpailu Vélodrome Buffalo'lla Pariisissa: 1906 voitto tuloksella 925,29 kilometriä ==Lähteet== *René Pottier Memoire du cyclisme -tietokannassa ===Viitteet=== ==Aiheesta muualla== *René Pottier -artikkeli velofilo.fr-blogissa Luokka:Ranskalaiset maantiepyöräilijät Luokka:Ranskan ympäriajon voittajat Luokka:Itsemurhan tehneet Luokka:Vuonna 1879 syntyneet Luokka:Vuonna 1907 kuolleet